LidanRubinov/Halacha-QA huggingface dataset:
שאלה: תשעת הימים: ברצוני לדעת אם מותר להפגש עם חברים בתשעת הימים לא מדובר בבילוי כמו סרט או טיול רק לשבת ולדבר פשוט זה הזדמנות היחידה שלנו להפגש בחודש הקרוב מראש
תשובה: ההלכה אוסרת "סעודת מריעות". פגישה סתם כך היא לא אוסרת. והנה אתגר: אולי חלק מהפגישה, בפתיחה, תיחדו ללימוד כלשהו על ירושלים, או על דברים שצריך לתקן בתשעת הימים?
שאלה: תשעת הימים: ברצוני לדעת אם מותר לי להפגש עם חברים שלא ראיתי אותם הרבה זמן וההזדמנות היחידה שלנו להתראות החודש זה בתשעת הימים לא מדובר בבילוי כמו סרט אלא בסתם פגישה של לשבת ולדבר מראש
תשובה: מותר
שאלה: תשעת הימים: הרב,יש לחברה שלי יום הולדת בה באב ואני רוצה לקנות לה מתנה ליום הולדת.ולא הספקתי לפני תשעת הימים.מותר לקנות ולהביא לה בתשעת הימים?מדובר בשרשרת.אני ממש רוצה לשמח אותה ביום הולדת ולא באלי שתהיה מבואסת. אם לא.מותר לקנות ממתקים וכאלה?
תשובה: האם אפשר לקנות את הדברים, ובד בבד לומר לה כי קנית לה מתנה משמעותית, ותתני לה אותה לאחר צום החמישי? אם כן - זה עדיף. אם לא - מותר לתת מתנה ליום ההולדת.
שאלה: הכשרת תנור: לכבוד הרב, יש לי תנור אפייה שמשמש לבישול בשרי ולבישול חלבי עם הקפדה על המתנה של 24 שעות בין חלב לבשר ולהיפך ועל הגנת התבנית עם אלומניום בשימוש החלבי. לפני מס שבועות צליתי כבד עוף בגריל של התנור עם הרשת המיוחדת לצליית כבד שהיתה מונחת על תבנית אלומיניום והיא עצמה בתבנית התנור שלא היתה מוגנת באלומניום מפני הדם שיכל להשפריץ גם עליה. לאחר מס ימים נודע לי שהכבדים הם מעופות של ספק טריפה ממש (משחיטה פרטית, סיפור מסובך היתה תערובת של עופות כשרים בעופות טריפות. ) אם כן, השאלה היא מה לעשות עם התנור ועם "התבניות" אני אומר תבניות משום שאינני יודע איזו שימשה לצלייה כי באותו זמן לא חששתי כי לא ידעתי על הבעייה והם נתערבבו והן זהות (1 מתוך 2) ב מראש דוד
תשובה: הכשר התנור- לנקות מה שאפשר ולהפעיל לחום גבוה למשך חצי שעה. תבניות יש ללבן באש ורוב הסיכויים שיתקלקלו. אם זה הפסד מרובה ולא ניתן לקנות תבניות חילופיות -אפשר אחרי שמנקים אותן היטב לשים אותן בזמן הכשרת התנור בפנים וזה יהיה ליבונן
שאלה: השבת אבידה: לכבוד הרב, מצאתי לפני יותר משנה שרשרת זהב עם תליון שחקוק עליו שם בבית חולים הדסה עין כרם, תליתי מודעות להשבת האבידה ואף אחד לא פנה אלי האם מותר להשתמש בשרשרת להנאה עצמית או למכירה? דוד
תשובה: תנסה קודם לפרסם באתר איבוד. אם תוך חודש לא יפנו אז תשתמש להנאה עצמית. אם תמכור עליך לקבל על עצמך אם ימצא המאבד תחזיר לו את השווי.
שאלה: אזור אשקלון: אשקלון, לא נכבשה על ידי עולי מצרים, וגם לא על ידי עולי בבל, אם זה נכון האם יש לה סטטוס כמו הערבה ואילת?
תשובה: אכן. עד כמה שאני יודע מקובל שהיא כן עולי מצרים.
שאלה: תרגום אונקלוס: מדוע תרגום אונקלוס בפרשת פנחס, משמיט את היודים משמות משפחות השבטים? הרי היודים כתובים בתורה.
תשובה: מפני שהמילה משפחת היא יחסית לשם, והמילה זרעית (זרע) היא שם עצם. אונקלוס פרש כאן את כוונת המילים, משפחה היא זרע, ובהמשך לפירושו גם שינה את ההטיה של השם הצמוד כפי ההבנה הזו
שאלה: שם תינוק על שמו של אדם שמת מסרטן: אבא של אישתי הלך לעולמו לאחרונה בגיל 80 לאחר מאבק ארוך במחלת הסרטן ובייסורים רבים. אשתי רוצה לקרוא לילד על שמו. כמו כן, שמו של אביה זהה לשמו של חבר קרוב מילדות שנהרג במלחמה. רציתי לשאול מה נאמר במקורות לגבי קריאת על שם אדם שמת כתוצאה ממחלה קשה או הרוג מלחמה. נתנאל
תשובה: על שם צדיקים ראוי לקרוא. אין צדיק יותר ממי שמת על קדושת ד  במאבק על כיבוש א"י והצלת ישראל מיד צר. לגבי מיתה בייסורים וכו - כיוון שמדובר בגיל מאוחר הרי זהו דרכו של עולם ואין בכך בעיה של סימנא מילתא וכד. ובעיקר שיש משום כיבוד אב בקריאת ילד על שם הסב.
שאלה: קדושת עניים וישו הנוצרי: קדושת עניים. האם אסור להסתכל על אישה נשואה בכלל? למשל אישה נשואה שהיא דוגמנית? האם זה אסור במפורשות בתורה? אני ידוע שאסור לקיים יחסי אישות עם אישה נשואה כי זה ניאוף אבל ישו אמר שגם אסור להסתכל נשים. שנית, מדוע היהדות לא מכירה ו או נותנת מקום של כבוד לישוע בן יוסף שהוא ישו הנוצרי,אחד היהודים שמפורסמים בעולם והוא למעשה היה אור לגויים כפי שיהודים צריכים להיות.
תשובה: א. להביט באשה על מנת להנות הוא מהאיסורים החמורים בתורה ב. אותו האיש ימ"ש הוא אבי הדת המעוותת אשר הרגה בנו אלפי שנים ללא רחם. היננה מלאת ארס והרס אליליים בפנימיותה, בעודה מתהדרת בחסד ורחמים כלפי חוץ. הלא ממנה יצאו מסעות הצלב והפרעות, בשם הצלוב שכתבת שמו, אשר מילא פיו חסד ונופת צופים בעוד מגמתו היתה נגועה בטומאתה אשר התגלתה בשליחיו לאירופה. עתידה דת השקר והרשע הלזו לקרוס לתוך עצמה לאחר שהיתה אחראית על כאבנו בגלותנו, וכל זאת בעצת ד  העליונה על מנת שנשוב בתשובה לא"י ולתוה"ק מלחץ אוייב ומנאמנות לד  בגלות נוראה זו באדום. יכרסמנה חזיר מיער וזיז שדי ירענה זו מלכות רומי שבזמן שאין ישראל עושין רצונו של מקום, אומות העולם דומות עליהם כחזיר מיער. מה חזיר מיער הורג נפשות, ומזיק את הבהמות, ומלקה בני אדם, כך כל זמן שאין ישראל עושים רצונו של מקום אומות העולם הורגין בהם ומלקין ומזיקין אותם. דורש דמים אותם זכר, לא שכח צעקת ענווים. אין לדת המינות הרצחנית הזו כפרה אלא בביטולה התאולוגי וחרטה פומבית על כל מעשיה.
שאלה: בישול ביין בתשעת הימים: האם מותר להשתמש ביין בהכנת אוכל (דגים) ב-9 ימים בציפיה לגאולה שלמה ב"ב
תשובה: אסור לבשל ביין על מנת לאוכלו בתשעת הימים, כך הוכרע בשערי תשובה תקנא מכמה טעמים, ורק במקום שיש קצת דחק יש להקל
שאלה: צום בתשעה באב לאישה הרה: הרב, רציתי לברר לגבי צום בתשעה באב לאישה שנמצאת בחודש תשיעי, שבוע 37. האם חייבת לצום? האם מותר לה לצום למרות החשש שזה יזרז את הלידה?
תשובה: בשנה זו הצום דחוי לפיכך יש להקל יותר בהריון והנקה. היא מתחילה לצום, וכשחשה כאב קל או חולשה, מפסיקה את הצום.
שאלה: זיווג: השבוע הייתי בסמינריון הדרכה ופגשתי שם מישהו שהיה לי חיבור כל כך טוב איתו, בקושי דיברנו אבל באמת הרגשתי שזה הוא! שהוא הזיווג שלי. זה באמת משהו שמאוד קשה לתאר. אבל זו הרגשה פנימית שצועקת את זה! ובינתיים ממה שיצא לי להכיר אותו יש לו את כל התכונות שאני רוצה שיהיה בבעלי. אני לא בעד קשר בגיל הזה אבל אני נורא מפחדת לפספס אותו. מה עושים ברגע כזה? לשמור איתו על קשר או לחכות לשאני אגדל ולסמוך על הקב"ה שאם הוא באמת הזיווג שלי אז ה יפגיש בנינו?
תשובה: לחכות.
שאלה: שלושת השבועות: האם לתימנים מותר לאכול בשר ולשמוע מוזיקה בתשעת הימים?
תשובה: בשר ידוע לי שכן. מוזיקה איני יודע מה מנהגם.
שאלה: כדורגל בתשעת הימים: כבוד הרב בכול שבוע ביום חמישי אני וחבריי נוהגים כמעט באופן קבוע לשחק כדורגל במגרש השכונתי רציתי לדעת האם מותר לשחק כדורגל בתשעת הימים
תשובה: מותר
שאלה: מקלחת בשבת תשעה באב: כב הרב שאלתי רב באחד הפורומים האם יש עניין של הכנה משבת לחול במקלחת (מים קרים) בשבת שחל בה תשעה באב. נעניתי שמצד הכנה אין כנראה בעיה, אבל שהמקלחת עצמה אסורה באותה שבת משום שתשעה באב חל בה! (והביא כראיה את משנ"ב סימן תקנד, ס"ק ל"ט). האם יש בכל זאת צד להקל בזה? (אני אשכנזי). צום אחרי יום ללא מקלחת נראה לי עינוי שישי נוסף על החמישה הקיימים.
תשובה: למי שנוהג כרמ"א יש באמת בעיה.
שאלה: טבילה בערב שבת תשעה באב: לכבוד הרב בעזרת השם ליל הטבילה שלי יצא בליל שבת (ששי בערב) תשעה באב. אבקש לשאול מספר שאלות. 1. האם מותר לטבול בליל ט בגלל שהוא חל בערב שבת? 2. במידה ומותר, האם ההכנות לטבילה כגון רחצה וחפיפה הן כרגיל? 3. מותר לי להוריד שערות מהרגליים כפי שאני תמיד עושה? 4. האם ישנן מגבלות אחרות הנובעות מט באב או תשעת הימים הקשורות למקווה שעליי לדעת? 5. במידה ואסור לטבול, מתי מותר יהיה לי לטבול ואיך אני אמורה להתנהג עם הבדיקות ושאר דיני הנקיים עד אז? אפרת
תשובה: א.מותר, וגם אישות מותרת בשבת (אף לאשכנזים המחמירים להמנע מאישות בימי טהרה בשבת שחל בה ת"ב, החומרא אינה בליל טבילה). ב.כרגיל ג.מותר ד.לא
שאלה: עליות לתורה בשבת בר מצווה של כהן: בשבת בר-מצווה של כהן, מעוניינים להעלות לתורה את האבא, הסבא והנער בר המצווה - כולם כהנים. איך ניתן לארגן את העליות (בית כנסת אשכנזי)? חשבנו על אפשרות שהסבא יעלה בעליית כהן הראשונה, האבא יעלה בעליית "מוסיף" אחרי השביעי, ובר המצווה יעלה מפטיר. נהוג שלא להעלות בן מייד אחרי אביו. האם הקדיש שלפני המפטיר פותר את הבעיה, או שצריך עליית "מוסיף" נוספת עם עולה שיפריד בין האב לבן?
תשובה: שהאבא יעלה כהן, הסבא מוסיף והנכד מפטיר ואז בבן בנו יש פחות הקפדה על עין הרע. הקדיש לא פוטר את הענין. לכתחילה (לא משנה מי הכהן המוסיף שמיני)עדיף שאחרי המוסיף השמיני להעלות מוסיף נוסף.
שאלה: ברוקולי וכרובית: הרב. רציתי לשאול אם ברוקולי וכרובית של חברת BODEK גם נקיים בוודאות מחרקים? מראש
שאלה: בעיות מזל ובזוגיות: כבוד הרב לאחרונה אני מרגיש בעיות חריפות מאוד בזוגיות. בעיות חריפות במזל בהכל בחיים. יש לציין שאני מניח תפילין כל יום קורא תהילים כל יום, מנ סה להיוות אדם טוב יותר. מה אני יכול לעשות? הזוגיות קשה הפרנסה הכל. אשמח לייעוץ
תשובה: להחמיא לאשתך על אף שיצר הגאווה חוסם אותך מלעשות כך. לחשוב יחד איתה כיצד אפשר לחזק את הקשר, ולבנות אותו באופן של כבוד הדדי. הגמרא אומרת שהצלחת מזלו של אדם קשורה לזוגיות שלו, ועל כן עליך להשקיע מאמץ כפול בזה- להיות מתון יותר, להתרכז בעשה טוב ולהפחית בביקורת. בהצלחה
שאלה: סנדק שאינו שומר מצוות: לכבוד הרב! האם יש בעיה לכבד אדם שהוא בן אדם טוב ומאד קרוב אלינו אך לצערנו חזר בשאלה, להיות סנדק? מדובר באדם בעל תכונות אופי טובות שמאד ישמח ויתרגש מהזכות. מדובר בבן משפחה קרוב שאינו הסב (לא נכנס עניין פה של כיבוד הורים).
תשובה: טוב שישתתף בקיום מצווה, וגם זה זכות עבור התינוק שמסייע לקרב לב ישראל אל אביהם שבשמיים. אם חוששים, אפשר שאדם נוסף כגון אבי הבן יסייע בהחזקת רגלי התינוק וכך גם הוא ייחשב במידת מה כסנדק אייל משה
שאלה: תיקון בגדים בדחיפות בתשעת הימים: אמי ביקשה ממני לתקן בדחיפות מכנסיים של סבי כי הוא צריך אותם על מנת לעבור טיפול רפואי. האם מותר לי לתקן אותם למרות שעכשיו תשעת הימים?
תשובה: מותר
שאלה: בניית בריכה בתשעת הימים: בס ד האם מותר לי לחפור בור באדמה בתשעת הימים לצורך בניית בריכה אבל את הבריכה אנחנו בונים אחרי תשעה באב
תשובה: לא
שאלה: צום למניקה בתשעה באב שנדחה: אני אם לתינוקת בת חצי שנה. עד עתה בתי נזונה מהנקה מלאה. לעיתים היא טועמת ירקות או פירות הכמויות מזעריות אך לא בכמות המחליפה ארוחה. מנסיוני בעבר, תפוקת החלב שלי תלויה מאוד בשתיה מרובה. ולאחר צום- כמות החלב שלי יורדת. זמן ההתאוששות והחזרה לכמות רגילה יכול לארוך מס ימים. בעבר שאלתי לגבי צום בהנקה ונעניתי כי יש לצום עד שמרגישם שהחלב מתמעט. לצערי בשלב זה כבר קשה לי לחזור לכמות החלב הקודמת וזה עדיין לוקח זמן מה עד שהכל חוזר לתיקונו. שאלתי היא האם כאשר הצום דחוי, כמו בשנה זו, יש מקום להקל יותר ולאפשר שבירת הצום בשלב מוקדם יותר או אף שתיה מראש כיוון שאני כבר יודעת שבשלב מסוים אגיע למיעוט חלב, כדי למנוע מצב של מיעוט חלב שיקח ימים להתאושש ממנו וסבל לתינוקת.
תשובה: הגרש"ז אוירבך זצ"ל התיר שלא לצום במקרה כזה, וכך הלכה למעשה
שאלה: ניהול וחילול שבת: כיום אני מנהל מרכז הכנה לצה"ל בעיר בה אני עובד, ישנה כרגע אפשרות קידום לתפקיד מנהל אגף הנוער. התפקיד כולל אחריות על כלל הנוער בעיר דתי וחילוני, כולל תנועות הנוער, מרכז הכנה לצהל, משצ"ים, מועדון הנוער ועוד. שאלתי היא האם אוכל לשמש בתפקיד שתחתיו לצערי יש חילול שבת? למשל במועדון הנוער ישנן פעילויות מדי פעם בשבת בערב, או לחילופין ישנן מסבות בריכה שאינן צנועות וכו. אציין שכמובן איני צריך לקחת חלק פעיל בפעילויות אלו, ואף לא אצטרך לארגן אותן בפועל מאחר ויש רכז לאותו מועדון נוער. אך הכל יהיה תחת החסות של אגף הנוער שאעמוד בראשו. מאידך אני חושב שבכל תפקיד עירוני גדול יש תחתיו חילול שבת ומכאן התלבטותי. כמובן שבמידה ואקח את התפקיד אוכל לנסות ולפעות למזער את החילול שבת כמה שניתן אך לא אוכל למנוע אותו לחלוטין. ויום טוב.
תשובה: תעשה ותצליח, אם תצליח למעט חילול שבת מה טוב!
שאלה: תשעה באב דיי דחוף: ילדתי לפני שבעה חודשים וכעת בהריון שני בשבוע 16 לא מניקה כרגע. האם אני מחויבת לצום את צום תשעה באב? האם כדאי לצום עד שמרגישה שקשה או שמלכתחילה פטורה?
תשובה: אפשר יותר להקל בצום נדחה. את לא פטורה אבל ברגע שתרגישי מעט לא טוב את יכולה להפסיק לצום
שאלה: טבילה באור יום בימים השמיני או התשיעי: אנחנו יוצאים לטיול בחו"ל, באיזור בו נשהה לא קיים מקווה אך ביומיים שלאחר היום השביעי נשהה בקרבת אגם מים. האם מותר לאשתי לטבול באגם בשעות היום ( צהריים) בימים השמיני או התשיעי.
תשובה: כיוון שאין ברירה אחרת מותר
שאלה: צום תשעה באב: אני בן 27 והתגלה לי חשש לאבנים בכליות בשבועות האחרונים אני לוקח אנטיביוטיקה וכדורים נוספים, והרופאים מדגישים לי לשתות הרבה מים, רציתי לדעת מה הדין לגבי צום תשעה באב? האם מותר לי לצום? האם אני צריך לשתות מים כדי שהמצב שלי לא יחמיר?
תשובה: כן אתה צריך אם זה מה שהרופאים אומרים. כדאי לוודא עם רופא שומר מצוות
שאלה: מה דין האוכל?: לכבוד הרב! מה דין אוכל שהתבשל חומם במחבת בשרית( של שניצלים, קציצות.)?
תשובה: האוכל במקור פרווה?
שאלה: הורים מתערבים בנישואים: הרב, בימים האחרונים מטרידה אותי שאלה מכריעה מה עליי לעשות בנוגע להוריי, חשוב לי לציין בטרם אעלה את הבעיה כי אני מעריכה מאוד את הוריי על שחינכו אותי גידלו והעניקו לי את כל כולם,אני נשואה מזה שנתיים ובכלן הזדמנות הם מתערבים לי בחיי הנישואים,בפרט אימי,מדברים בגנותו של בעלי,למרות שתמיד כיבד אותם,והמריבות אתם לאחרונה רק הולכות ונעשות חמורות יותר. הבעיה מצויה בכך שההורים שלי לא מוכנים לשחרר,הם עדיין חושבים שהם מקום ראשון ומותר להם להגיד ולהביע דעה בכל דבר, זו כלל לא קטנוניות מצידי,שגם לאחותי שהתחתנה קצת לפני עשו לה את אותו הדבר,עד שכמעט חשבו להתגרש,כיום הם חיים בשקט כי הם תפסו מרחק מההורים שלי וטוב להם ויש להם בית ב"ה. התחושה שלי שההתנהגות של ההורים שלי נובעת מזה שהם מרגישים שהם העניקו לנו ואנו צריכים לגמול להם בכל מחיר,גם על חשבון הבעל, הרבה פעמים ניסיתי להסביר להם שעכשיו אני נשואה ושיכבדו אותנו ולא ידברו דברים רעים על בעלי אך לשווא. מה אני אמורה לעשות,זה ממש מקלקל לי ב בית,ילדתי לא מזמן אני מאושרת עם בעלי וההורים שלי בכל הזדמנות מצערים אותי ואת בעלי ונותנים לי הרגשה כאילו אני הבת הסוררת למרות שאני תמיד מכבדת אותם. האם אני יכולה לנהוג כמו אחותי,לתפוס מרחק ולהיות בקשר רחוק לא לדבר אתם תקופה?? מה אני אמורה לומר להם הפעם.? אנא כוון אותי,אני אובדת עצות
תשובה: כל הכבוד לך על הסבלנות והרגישות. את יכולה לתפוס מרחק כמו אחותך ואני מאמין שיום אחד ההורים שלך יתפקחו.
שאלה: כף חלבית : הרב, לגבי כף חלבית שבטעות נלקחה לשימוש בבשרי. כעת היא נשטפה יחד עם שאר הכפות החלביות, בלי ידיעה כמובן. מה דינה? מה דין שאר הכפות?
תשובה: אם השימוש היה קר, אין צורך בהכשר כעת. אם השימוש היה חם, יש להגעיל את הכף.
שאלה: אזור אשקלון: אשקלון, לא נכבשה על ידי עולי מצרים, וגם לא על ידי עולי בבל, אם זה נכון האם יש לה סטטוס כמו הערבה ואילת? תוכן התשובה: אכן. עד כמה שאני יודע מקובל שהיא כן עולי מצרים. לא הבנתי את התשובה, אילת לא נכבשה על ידי עולי מצרים ולא על ידי עולי בבל אלא על ידי צהל, האם גם אשקלון כנ"ל?
תשובה: התכוונתי שמקובל בפוסקים שאשקלון כן נכבשה ע"י עולי מצרים
שאלה: סיר בשרי: הרב, עוד שאלה לגבי כשרות: סיר שנעשה בו שימוש בבשרי, כעבור כמה זמן בושל בסיר (שהיה נקי) חלב חם. מה דינו של הסיר?
תשובה: הגעלה
שאלה: כשרות: האם הכשרות של בשר השומרון היא מהודרת או שהיא ממומלצת?
תשובה: בשומרון אין משחטה ואין שחיטה. בשר השומרון מקבלת חומר גלם ממשחטות שונות ומשווקת תחת אריזה עם חותמת שלהם.
שאלה: צום ט באב: הרב ברצוני לדעת כיצד לנהוג עם הצום הקרב אלינו. הנני בהריון בשבוע 12 ומניקה חלקית. ביום יום כאשר אינני שותה איני מרגישה טוב. כמו כן הנני חווה בחילות. ברצוני לדעת האם יהיה ניתן לשתות במהלך היום, על מנת לשמור על הצום.
תשובה: כיוון שזה צום נדחה את פטורה מלצום
שאלה: עלים יבולי דוד: האם ירקות עלים של יבולי דוד נקיים מחרקים? אשמח לדעת מתי התבצעה הבדיקה האחרונה של החברה הזאת.
תשובה: אנחנו בודקים כל העת את כלל החברות. מצ"ב הקישור לעמוד שבו יש את החברות המומלצות ע"י
שאלה: חוסר הסכמה עם בעלי: אני ובעלי ממתינים בקוצר רוח ללידת בננו הבכור בעזרת השם. לאחר המון וויכוחים והתלבטויות מי יהיה הסנדק בברית (אבי או אביו), החלטתי לוותר לתת לאביו לשבת סנדק אך שאבי יקבל את כבודו במתן שם שני על שמו לתינוק. בעלי התהפך בהחלטתו ורצה לפתע לתת לאבי לשמש כסנדק בברית ושהתינוק יקבל את שמו השני על שם אביו. רציתי לדעת לאיזה מן הדברים יש חשיבות גדולה יותר? מה מכובד יותר לתת לאחד מהאבות? לשבת סנדק או לקרוא לתינוק בשם שני על שם האבא. מעניין אותי מדוע החליט לבסוף לשנות את החלטתו, אולי כי שם שני על שם אביו יתן לו כבוד גדול יותר מאשר להיות סנדק?
תשובה: שני דברים אלו נכבדים, ונהגו בהם גדולינו עוד מימות התנאים. אך גדול משני אלה גם יחד הוא ה אמר רבי חלפתא לא מצא הקב"ה כלי מחזיק ברכה לישראל אלא ה לפיכך, אם תמחלי על כבודך, יש בזה סיעתא דשמיא גדולה לחייך ולהתפתחות של בנך שיסודו הוא ב רחל ויתרה ללאה ונתנה לה את מבוקשה להתחתן עם יעקב, ועל כן תפילותיה נשמעות ברקיע בכל הדורות, היא מגיעה מעמדת ה ולכן זוכה לסיעתא דשמיא ברחמים על בניה.
שאלה: חידוש סנדלים בתשעת הימים: האם מותר לחדש סנדלים בתשעת הימים, כאשר הסנדלים הישנות נקרעו בצורה שקשה ללכת איתן, כך שאין בדבר שמחה אלא צורך, או שיש להמשיך ללכת עם הישנות עד לאחר ט באב? (הסנדלים חדשות אבל עוד לא נלבשו)
תשובה: תלוי מה מצב הקרועות, האם אתה נאלץ ללכת יחף, או שרק  לא נעים  כי הם נראות קרועות. עיין בקישור
שאלה: הלכות דרכים: 1. האם נשים ספרדיות שנוהגות כמרן הרב עובדיה יוסף שלא להגיד פסוקי דזימרא בשם ומלכות, יכולות לדבר (או לעשות הפסק כלשהו) אם המצב דחוק וצריכות לדבר, או שמדובר בענייני דרך ארץ (לדוגמא- להגיד לאיפה אני צריכה לנסוע בטרמפים, " ", "מה נשמע", "ברוך ה " וכו ), או במקרה שצריכות לעסוק בענייני קדושה באותו הזמן? ואם אי אפשר בפסוקי דזימרא לדבר או לעשות הפסק, האם יכולות אחרי שירת הים וישתבח? והאם הפתרון שלא לומר "ה אלוקינו" ב"ברוך שאמר" ("בשבחות ובזמירות נגדלך ה אלוקינו בשבחות ובזמירות וכו ) מצדיק הפסק? (שבכך אני "לא מבטיחה" שאגדל את ה בשבחות ובזמירות ללא הפסק, כי אין כאן שום אמירת שם ה ) השאלה נוצרה בגלל מצבים דחוקים שהייתי חייבת לדבר בזמן פסוקי דזימרא עד 18, שזהו פרק זמן ארוך, והידיעה שנשים מתפללות זאת מתוך מנהג חסידות בלבד ולא אומרות תפילה זו בשם ומלכות עד 18. 2. אם אכלתי באוטו, האם ברכת המזון תלויה דווקא במקום הפיזי שאני נמצאת בו (לדוגמא- אני עצמי עכשיו באוטו, אבל כבר עברנו למקום אחר, כלומר, המיקום הפיזי השתנה), או בקורת הגג של הרכב?
תשובה: א. מותר להן להפסיק כשיש צורך, אפילו בדיבור ב. לעניין ברכות המקום הוא הרכב, גם אם הוא נע. אך יש עניינים אחרים בהם הרכב אינו נידון כמקום האדם על פני השטח בו הוא עובר, כגון בחלק מהלכות שבת וחלק מהלכות תפילה
שאלה: החזר כספי: לפני כשש שנים גביתי סכום כסף מסויים מקבוצת אנשים בתוקף תפקידי במסגרת מסויימת, הכסף כולו הועבר לרשויות. כעבור כשנה מזמן הגביה הסתבר כי הגיע החזר לכל המשלמים. כאחראית הכספים חילקתי את ההחזר בין כולם ולכולם נתתי את ההחזר הכספי העומד על 95 ש"ח לאדם, מלבד 4 אנשים שעזבו את המסגרת ואין לי קשר איתם. הכסף עדיין אצלי, מצאתי אותו במגירה. מה עלי לעשות עם הכסף?
תשובה: לחפש היטב את האנשים ולהשיב להם את הכסף. אם אינך מוצאת אותם, כתבי לך בפתק את המקרה, הסכום והשמות, ושמרי אותו.
שאלה: תשעה באב: הרב שרלו, האם אישה יכולה להבדיל על היין בצאת תשעה באב ולשבור את הצום, או שעדיף שתחכה שהגברים ישובו מבית הכנסת ויוציאו אותה ידי חובת הבדלה. ו
תשובה: מותר לה להבדיל על היין ולשתות, ואין היא חייב להמתין.
שאלה: ריקודים בלשכת גיוס בתשעת הימים: הרב. ברוך ה הישיבה ואני מתגייסים השבוע לצה"ל. שמענו שיש מסורת לרקוד בבקו"ם ביום הגיוס, ריקוד של שמחה של מצווה ושמחה של התחדשות. שאלתי היא האם אפשר לרקוד על אף תשעת הימים,ואם לא אז האם אפשר להתיר זאת על סיום מסכת. (שיקול נוסף אולי יכול להיות ההנאה והחדווה של הורינו מהריקודים המחזקים). ב בציפייה לגאולה ולבניין שלם,ישי.
תשובה: תיקון חורבן המקדשים הוא בבניית הזהות הישראלית על בסיס התוה"ק וערגת הקודש. חלק מזהותנו הקמה לתחיה, היא האהבה לא"י וכיבושה כפי ציווי התורה  וירשתם אותה. על כן, ודאי יש לשמוח בכל לב שאתם זוכים לקיים מה שהאומה חלמה עליו בכל דורותיה, לכונן ממלכת כהנים וגוי קדוש על אדמת הקודש, ע"י צבאנו. המנהג להמנע מריקוד בתשעת הימים בסעודת מצווה נתון במחלוקת אחרונים. כאן שמדובר בריקוד ללא מוזיקה, אפשר להקל יותר ולרקוד. אמנם זוהי אינה סעודת מצוה במובן הרגיל, אין כאן ברית או בר מצוה וכד, אך יש לפניכם מצווה מן התורה כאמור לעיל ולכן יש לראות זאת כהתכנסות של מצוה ולהתיר ריקוד. ושמעתי מחיילים שיש הבדל גדול כיצד נכנסו לצבא, כאזרחים או כעובדי ד, ושיש בכך השפעה ומתן כיוון לשירות הצבאי שכל מגמתנו בו הוא לקיים דבר ד. ולמיגדר מילתא שלא ילמדו מכך בטעות לריקודים של חול, תחלקו בניכם מסכת ותסיימו אותה באותו מעמד. חיזקו ואימצו
שאלה: תשעת הימים: האם מותר לתימנים לאכול בשר ולשמוע מוזיקה בתשעת הימים?
תשובה: מנהג יהודי תימן, שלא להחמיר באכילת בשר אלא אוכלים בשר ושותים יין, ורק בסעודה מפסקת שלפני צום תשעה באב נמנעים מאכילת בשר ושתיית יין, כדין המשנה. לגבי נגינה צריך להחמיר כשאר העדות ולהלן הרחבה מספר פניני הלכה מאת הרב אליעזר מלמד שליט"א ועיינו בספר באתר ישיבת הר ברכה מאז שנחרב בית המקדש גזרו חכמים שלא לנגן בכלי זמר ושלא לשיר (סוטה מח, א, גיטין ז, א). אלא שנחלקו הפוסקים על מה בדיוק היתה הגזירה. לדעה המחמירה, שהיא דעתו של הרמב"ם (הל  תעניות ה, יד), ישנו איסור כללי שלא לנגן בכלי זמר וכך נהגו יהודי תימן כל השנה. ואמנם לצורך מצווה, כמו בחתונה, מותר לנגן, אולם שאר נגינה של תענוג והנאה אסורה, בין לנגן בין לשמוע. וגם לשיר בפה בעת משתה היין אסור. אבל לשיר סתם מותר, ואפילו בעת סעודה ששותים בה יין מותר לשיר, כי רק על שירה בשעה שמתקבצים לשתות יין משכר גזרו, מפני שהיין מביא לשמחה יתירה ואף להוללות. לסיכום, לדעת הרמב"ם, כל נגינה בכלי שאינה לצורך מצווה אסורה. אבל שירה בפה מותרת בכל מקום חוץ מבעת משתה היין. וכך פסק גם ה שולחן-ערוך  (או"ח תקס, ג). בימנו בכל השנה מנהג העולם (גם יהודי תימן) להקל כדעת רש"י ובעלי התוספות ורוב הפוסקים הראשונים, שאין הבדל בין שירה לניגון בכלי זמר. ובכל מקרה בעת משתה היין אסור גם לשיר וגם לנגן או לשמוע נגינה, אבל בשעה שלא שותים יין, או כששותים יין במסגרת סעודה, מותר לשיר ולנגן. ולכן גם בתשעת הימים נוהגים כשאר העדות ונמנעים משמיעת נגינה אייל משה
שאלה: מקומה של אישה בעולם הבא: כבוד הרב! רציתי לשאול מה מקומה של אישה לאחר המוות אם היא שכבה עם גוי או ביצעה הפלה או לא שמרה נידה אבל חזרה בתשובה אחר כך האם התשובה שעשתה תחפר על מעשים אלו בעולם הבא? בברכת לולה
תשובה: כל ישראל יש להם חלק לעולם הבא. אולם יש מדריגה נוספת, והיא קרויה  בן העולם הבא. מדריגה זו אינה רק שייכות לעוה"ב, אלא בעלות מסויימת עליו, כבן המסתובב בבית אביו, ולא כעבד המסתובב בארמון המלך. למדריגה השניה מגיעים ע"י תורה ומעשים טובים, דביקות בד, ותשובה על החטאים. אם אשה חטאה במה שכתבת, אזי מקומה פגום בעוה"ב. אלא אם עשתה תשובה אמיתית. חרטה, וידוי, קבלה לעתיד שלא תחטא עוד. אם כך עשתה, אינה זזה עד שמוחלין לה. ואעפ"כ, כתב רבינו יונה שעדיין יש רושם של החטא על האדם, וכל ימיו צריך לעמוד בחרטה על מעשיו שד  ינקה אותו מהם, שנאמר  וחטאתי נגדי תמיד. ובייחוד בכריתות כנדה ששם תשובה אינה מספקת לבדה.
שאלה: תבניות תנור: בשעה טובה רכשנו שני תנורים זהים, לחלבי ובשרי. לשני התנורים תבניות זהות. איך ניתן לסמן אותן לחלבי ובשרי, בהתחשב בכך שהן מיועדות לשימוש בחום גבוה? תבורכו
תשובה: תתחדשו הטוב ביותר לסמן עם מחזיק מפתחות שיהיה תפוס לתבנית. אפשר שניים לחלבי ואחד לבשרי וכד
שאלה: בחירת שם לתינוק: הננו מתקרבים בחודש הבא ללידת בננו הבכור. החלטנו אני ובעלי לעשות שאלת רב בנוגע לשם התינוק שיבחר. בעלי כבר שאל את הרב שלו על שם ששינו התחברנו אליו. 2 שאלות: מתי אמורים לעשות שאלת רב לפני הלידה או אחרי הלידה? כלומר הרב לא אמור להתאים את תאריך הלידה של התינוק לשם? שאלה שניה, הוא טוען שאיננו יכולים לבחור בשם המתחיל באות א, כיוון שזה לא מתאים לשם שלי. היש אמת בדבר? זה הגיוני שהשם צריך להתאים לשמות שלנו ההורים?
תשובה: אין חובה לעשות שאלת רב ביחס לשם התינוק. בשל כך, גם אין הלכות של שאלת רב על שמות. מעבר לכך, כל הנושא של התאמת שמות הולך לכיוון לא טוב. הטוב ביותר הוא שתבחרו שם שאתם אוהבים, וכדאי שיהיה גם בעל תוכן חיובי, ובעיקר בעיקר - תזכירו לעצמכם כי מה שיקבע את דמותו של הנולד ואת אושרו הוא היחס שלכם אליו, והאהבה הגדולה ביניכם, והחינוך שתתנו לו, וכדו. אין כזה דבר שאסור לבחור באות מסוימת וכדו. אל תכנסו לדברים כאלה בכלל, אלא לכו עם כוח הבחירה והשיפוט שלכם. והרבה הרבה שמחה
שאלה: מצבה: האם בתיקון שם הנפטר במצבה, צריך לקיים טקס מסויים, נוכחות של מניין, או לומר תפילה מסויימת?
תשובה: אין חובה לעשות שום דבר, ופשוט מתקנים את השם. ונחמה
שאלה: מעבר דירה בבין המצרים: אבקש לשאול שאלה, אני נמצאת בזוגיות מעל שנה, והחלטנו לעבור לגור ביחד, הדירה קיימת ובן זוגי גר בה, סגרתי הובלה, ולכן האם זה ר להעביר את הדברים שלי בתאריכים שהם בין המצרים? חשוב לציין שזו לא פעם ראשונה שאשן בדירה.
תשובה: מותר לעבור דירה בתשעת הימים. וכדאי כמובן שהמגורים ביחד יוליכו אתכם לחיי קדושה וטהרה.
שאלה: הנחת תפילין: אז ככה,לאחר הבר מצווה שכחתי שאני צריך להניח תפילין לכן בחודש הראשון לא הנחתי תפילין פעמים מאוד מועטות אחרי שהפנמתי את העניין וקלטתי שאני צריך להניח תפילין הנחתי תפילין כל יום. לאחר שנה מרוב עומס כלכך גדול הנחתי תפילין כשהיה אור וסיימתי ברבע האחרון של השקיעה. לפני חודש סבא שלי בא אלי בכדי לראות איך אני מניח תפילין,להפתעתי גיליתי שאני צריך לעשות נטילת ידים לפני הנחת תפילין ולנעול נעליים כשמניחים השאלה שלי היא עד כמה "נדפקתי" מראש
תשובה: ב"ה, לא קרה כלום, אם הידים מלוכלכות או נגעת במקום לא נקי אז צריך לנקות. אם הנחת תפילין יחף - קיימת את המצוה. משום כבוד המצוה ראוי לנעול נעלים. דני ארגמן
שאלה: ט באב שחל בשבת: ובכן השנה ט באב חל בשבת והצום נדחה ליום ראשון. א. מה הנוהג לגבי סעודה מפסקת? האם לעשות את סעודה שלישית בתור מפסקת? ב.מתי נכנס הצום? האם הוא מושפע מזמן יציאת שבת?
תשובה: א. סעודה שלישית היא כרגיל, ללא שום מגבלה, ויש לסיימה לפני השקיעה. למעשה זו גם הסעודה המפסקת. ב. הצום אינו מתחיל בזמן יציאת השבת, אלא בשקיעה.
שאלה: הכרת לה : ה זיכה אותי אתמול ב 2 ניסים גלויים. אני רוצה להוכיר לה במשהו מעשי, אשמח לרעיון. רחלי.
תשובה: כשיצא רבי שמעון בר יוחאי מהמערה הוא אמר שכיוון שהקב"ה עשה לו נס - הוא יתקן משהו בעולם. אני מציע ללכת בדרכו, ולחשוב על משהו שאת יכולה לעשות לטובת הציבור והקהילה, ולתקן דבר מה בעולם, ועל ידי כך להודות לריבונו של עולם בשותפות שלך בתיקון עולמו. ושמחה גדולה
שאלה: מחשבות: האם מחשבות של בן אדם המחשבות שלו אם עצמו הם רצונו של השם? כיאלו האם נגיד עכשיו אני חושב על משהו אני חושב על זה כי ה רוצה שאני יחשוב כך או שזו הדעת שקיבלנו שאדם וחווה אכלו מעץ הדעת?
תשובה: העולם בו אנו חיים מתנהל במערכות שונות. באופן פלאי, יש צד במחשבות שהוא הבחירה החופשית שלנו, ויש צד המחשבות שהוא עולמו של ריבונו של עולם. ריבונו של עולם יכול היה להתערב בכל מחשבה ומחשבה שלנו. לא ייפלא מד  דבר. אולם הוא "החליט" לברוא עולם בו הוא צמצם את עצמו, ואיפשר לנו לחשוב, ולחיות לאור המחשבות שלנו. על כן, אנו מתייחסים למחשבות שלנו כאל מחשבות שנוצרו מאתנו, ולא כאל משהו שהונחת עלינו, והקב"ה פועל בדרכים שלו.
שאלה: קמח תירס: האם יש צורך לנפות קמח תירס? א"כ באיזה נפה
תשובה: אי אפשר לנפות אותו כי הוא אינו טחון דק כמו קמח והוא לא יעבור את הנפה. ולכן צריך לפזר אותו על משטח ולברור בעין.